ตราแผ่นดินของลาว

ตราแผ่นดินของลาว แบบปัจจุบันเป็นตราของประเทศลาวที่เริ่มใช้มาตั้งแต่ พ.ศ. 2534 หลังจากการใช้นโยบายจินตนาการใหม่ มีลักษณะตามที่ระบุไว้ในรัฐธรรมนูญแห่งสาธารณรัฐประชาธิปไตยประชาชนลาว หมวดที่ 10 มาตราที่ 90 ไว้ว่า :-

"ตราแผ่นดินของสาธารณรัฐประชาธิปไตยประชาชนลาวเป็นรูปวงกลม ด้านล่างมีรูปครึ่งหนึ่งของฟันเฟืองและริบบิ้นเขียนว่า "สาธารณรัฐประชาธิปไตยประชาชนลาว" () สองข้างล้อมด้วยรวงข้าวเป็นรูปโค้งและริบบิ้นสีแดงเขียนว่า "สันติภาพ เอกราช ประชาธิปไตย เอกภาพ วัฒนาถาวร () ระหว่างกลางของสองปลายรวงข้าวมีรูปพระธาตุหลวง อยู่กลางรูปวงกลมมีถนน ทุ่งนา ป่าไม้ และเขื่อนผลิตพลังงานไฟฟ้ามีน้ำไหล"

 ตราแผ่นดินของลาวในอดีต 

 ตราแผ่นดินสาธารณรัฐประชาธิปไตยประชาชนลาว พ.ศ. 2518–2534 
ตราแผ่นดินของลาวในยุคนี้มีลักษณะโดยรวมคล้ายคลึงกับตราแบบปัจจุบัน แต่ระหว่างกลางของรูปปลายรวงข้าวเป็นรูปดาวห้าแฉกเหนือค้อนเคียวไขว้ (สัญลักษณ์ขบวนการคอมมิวนิสต์สากล) และรูปเสาไฟฟ้าอยู่เหนือเขื่อนผลิตพลังงานไฟฟ้า ส่วนคำขวัญของประเทศในริบบิ้นสีแดงนั้นเขียนว่า "สาธารณรัฐประชาธิปไตยประชาชนลาว สันติภาพ เอกราช ประชาธิปไตย เอกภาพ วัฒนาถาวร"

 ตราแผ่นดินราชอาณาจักรลาว พ.ศ. 2492–2518 
ตราประจำราชอาณาจักรลาวเป็นตราวงกลม บรรจุรูปช้างสามเศียรยืนแท่น ขนาบด้วยเครื่องสูง (ฉัตร) และเครื่องราชูปโภค ในบางที่จะใช้รูปอย่างเดียวกับสัญลักษณ์ในธงชาติลาวยุคนั้น คือ รูปช้าง 3 เศียรยืนแท่นภายใต้พระมหาเศวตฉัตร

 ดูเพิ่ม 
 ธงชาติลาว
 เพลงชาติลาว

 อ้างอิง 

ลาว
หมวดหมู่:สัญลักษณ์ของประเทศลาว